CELEX: 32005R0208
Language: et
Date: 2005-02-04 00:00:00
Title: Komisjoni määrus (EÜ) nr 208/2005, 4. veebruar 2005, millega muudetakse määrust (EÜ) nr 466/2001 polüaromaatsete süsivesinike suhtesEMPs kohaldatav tekst

8.2.2005   
            
            
               ET
            
            
               Euroopa Liidu Teataja
            
            
               L 34/3
            
         
      KOMISJONI MÄÄRUS (EÜ) nr 208/2005,
   4. veebruar 2005,
   millega muudetakse määrust (EÜ) nr 466/2001 polüaromaatsete süsivesinike suhtes
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 8. veebruari 1993. aasta määrust (EMÜ) nr 315/93, milles sätestatakse ühenduse menetlused toidus sisalduvate saasteainete suhtes, (1) eriti selle artikli 2 lõiget 3,
   olles konsulteerinud toidu teaduskomiteega,
   ning arvestades järgmist:
   
               (1)
            
            
               Komisjoni määrusega (EÜ) nr 446/2001 (2) sätestatakse teatavate saasteainete piirnormid toiduainetes, sealhulgas imiku- ja väikelapsetoitudes, nagu on kirjeldatud komisjoni 14. mai 1991. aasta direktiivis 91/321/EMÜ imiku piimasegude ja jätkupiimasegude kohta (3) ning komisjoni 16. veebruari 1996. aasta direktiivis 96/5/EÜ imikutele ja väikelastele mõeldud teraviljapõhiste töödeldud toitude ja muude imikutoitude kohta. (4)
               
            
         
               (2)
            
            
               Mõned liikmesriigid on vastu võtnud polüaromaatsete süsivesinike (polycyclic aromatic hydrocarbons, PAH) piirnormid teatavates toiduainetes. Liikmesriikide erinevusi ja sellest tulenevat konkurentsi moonutamise ohtu silmas pidades on vaja ühenduse meetmetega tagada turu ühtsus, järgides proportsionaalsuse põhimõtet.
            
         
               (3)
            
            
               Toidu teaduskomitee järeldas oma 4. detsembri 2002. aasta arvamuses, et mõned PAH-ühendid on genotoksilised kantserogeenid. Laboriuuringute käigus leiti, et katsetel tuumoreid esile kutsuvad kogused olid mitmekordsed võrreldes toiduainetes leiduda võivate ning tarbitavatega. Siiski, arvestades genotoksiliste ainete piirtasemetest sõltumatuid toimeid, tuleks PAH-ühendite sisaldus toiduainetes viia nii madalale kui võimalik.
            
         
               (4)
            
            
               Vastavalt toidu teaduskomitee arvamusele võib benso(a)püreen olla kantserogeensete PAH-ühendite toiduainetes leidumise ja nende toime indikaatoriks. Kantserogeensete PAH-ühendite hulka kuuluvad ka bens(a)antratseen, benso(b)fluoranteen, benso(j)fluoranteen, benso(k)fluoranteen, benso(g,h,i)perüleen, krüseen, tsüklopenta(c,d)püreen, dibens(a,h)antratseen, dibenso(a,e)püreen, dibenso(a,h)püreen, dibenso(a,i)püreen, dibenso(a,l)püreen, indeno(1,2,3-cd)püreen ja 5-metüülkrüseen. Nimetatud PAH-ühendite toiduainetes esinemise suhteliste osakaalude täiendavad analüüsid on vajalikud, et otsustada tulevikus, kas jätta benso(a)püreen indikaatoriks.
            
         
               (5)
            
            
               PAH-ühendid võivad toiduaineid saastata kuumutamisel ja kuivatamisel, kui põletatavad ained satuvad otsesesse kontakti toiduainetega. Toiduõlide, näiteks oliivijääkõli tootmisprotsessid (kuivatamine otse tulel, kuumutamine) võivad kaasa tuua PAH-ühendite kõrge sisalduse. Õlide rafineerimisel võib benso(a)püreeni eemaldamiseks kasutada aktiivsütt. Siiski ei ole selge, kas rafineerimine eemaldab kõik kahjulikud PAH-ühendid. Kasutada tuleks tootmis- ja töötlemismeetodeid, mis takistavad õlide saastumist PAH-ühenditega.
            
         
               (6)
            
            
               Rahva tervise kaitseks tuleks kindlaks määrata benso(a)püreeni piirnorm teatavates rasvu ja õlisid sisaldavates toiduainetes, mille töötlemisel kasutatavad suitsutamis- või kuivatamismeetodid võivad põhjustada toiduainete saastumist. Eraldi on vaja kindlaks määrata madalamad piirnormid imikutoidus, mida on võimalik saavutada imiku piimasegude ja jätkupiimasegude, imikutoitude ning imikutele ja väikelastele ettenähtud teraviljapõhiste töödeldud toitude tootmise ja pakendamise range kontrolliga. Piirnormide kindlaksmääramine on vajalik ka toiduainete puhul, mis võivad saastuda looduse reostatuse tõttu, eelkõige kala ja kalatoodete puhul, mis võivad saastuda laevade õlilekete tagajärjel.
            
         
               (7)
            
            
               Mõnedest toiduainetest, näiteks kuivatatud puuviljadest ja toidulisanditest, on leitud benso(a)püreeni, kuid olemasolevatest andmetest ei ole võimalik järeldada, milline oleks võimalik madalaim tase. Seega on võimaliku madalaima taseme kindlaksmääramiseks vajalikud täiendavad uuringud. Niikaua tuleks kohaldada benso(a)püreeni piirnormi asjaomastes koostisainetes, nagu näiteks õlides ja rasvades, mida kasutatakse toidulisandites.
            
         
               (8)
            
            
               Määrust (EÜ) nr 466/2001 tuleks vastavalt muuta.
            
         
               (9)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 466/2001 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. aprillist 2005.
   Käesolevat määrust ei kohaldata toodetele, mis on turule lastud enne 1. aprilli 2005 kooskõlas kohaldatavate sätetega. Toidukäitleja tõestab, millal tooted turule lasti.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. veebruar 2005
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 37, 13.2.1993, lk 1. Määrust on viimati muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).
   
      (2)  EÜT L 77, 16.3.2001, lk 1. Määrust on viimati muudetud määrusega (EÜ) nr 684/2004 (ELT L 106, 15.4.2004, lk 6).
   
      (3)  EÜT L 175, 4.7.1991, lk 35. Direktiivi on viimati muudetud direktiiviga 2003/14/EÜ (ELT L 41, 14.2.2003, lk 37).
   
      (4)  EÜT L 49, 28.2.1996, lk 17. Direktiivi on viimati muudetud direktiiviga 2003/13/EÜ (ELT L 41, 14.2.2003, lk 33).
   
      LISA
      Määruse (EÜ) nr 466/2001 I lisasse lisatakse järgmine, 7. jagu:
      
         “7. jagu: polüaromaatsed süsivesinikud (PAH)
         
                     Toode
                  
                  
                     Piirnorm
                     (μg/kg märgkaalu kohta)
                  
                  
                     Proovivõtu tulemuslikkuse kriteeriumid
                  
                  
                     Analüüsimeetodite tulemuslikkuse kriteeriumid
                  
               7.1.   Benso(a)püreen (2)
                     
                  
               
                     
                                 7.1.1.
                              
                              
                                 Otsetarbimiseks või toiduainetes kasutamiseks ettenähtud õlid ja rasvad (3)
                                 
                              
                           
                  
                     2,0
                  
                  
                     Direktiiv 2005/10/EÜ (1)
                     
                  
                  
                     Direktiiv 2005/10/EÜ
                  
               
                     
                                 7.1.2.
                              
                              
                                 Imiku- ja väikelapsetoidud
                              
                           
                  
                     1,0
                  
                  
                     Direktiiv 2005/10/EÜ
                  
                  
                     Direktiiv 2005/10/EÜ
                  
               
                     
                                 7.1.2.1.
                              
                              
                                 Imikutele ja väikelastele ettenähtud teraviljapõhised töödeldud toidud ja muud imikutoidud (4)
                                 
                              
                           
               
                     
                                 7.1.2.2.
                              
                              
                                 Imiku piimasegud ja jätkupiimasegud, sealhulgas piimal põhinevad imikupiimasegud ja jätkupiimasegud (infant milk ja follow-on milk) (5)
                                 
                              
                           
               
                     
                                 7.1.2.3.
                              
                              
                                 Meditsiiniliseks eriotstarbeks ettenähtud dieettoidud (6) imikutele ja väikelastele
                              
                           
               
                     
                                 7.1.3.
                              
                              
                                 Suitsuliha ja suitsulihatooted
                              
                           
                  
                     5,0
                  
                  
                     Direktiiv 2005/10/EÜ
                  
                  
                     Direktiiv 2005/10/EÜ
                  
               
                     
                                 7.1.4.
                              
                              
                                 Suitsukala lihaskude ja suitsutatud kalatooted, (7) v.a kahepoolmelised karploomad
                              
                           
                  
                     5,0
                  
                  
                     Direktiiv 2005/10/EÜ
                  
                  
                     Direktiiv 2005/10/EÜ
                  
               
                     
                                 7.1.5.
                              
                              
                                 Kala lihaskude, (8) v.a suitsukala
                              
                           
                  
                     2,0
                  
                  
                     Direktiiv 2005/10/EÜ
                  
                  
                     Direktiiv 2005/10/EÜ
                  
               
                     
                                 7.1.6.
                              
                              
                                 Vähid, peajalgsed, v.a suitsutatud
                              
                           
                  
                     5,0
                  
                  
                     Direktiiv 2005/10/EÜ
                  
                  
                     Direktiiv 2005/10/EÜ
                  
               
                     
                                 7.1.7.
                              
                              
                                 Kahepoolmelised karploomad
                              
                           
                  
                     10,0
                  
                  
                     Direktiiv 2005/10/EÜ
                  
                  
                     Direktiiv 2005/10/EÜ”
                  
               
      
         (1)  Vt käesoleva ELT lk 15.
      
         (2)  Benso(a)püreen, mille kohta piirnormid on antud, on kantserogeensete PAH-ühendite leidumise ja toime indikaatoriks. Käesolevad meetmed tagavad nimetatud toiduainete PAH-ühendite sisalduse täieliku kooskõlastamise liikmesriikides. Komisjon vaatab nimetatud toiduainekategooriate PAH-ühendite sisalduse piirnormid uuesti läbi hiljemalt 1. aprilliks 2007, võttes arvesse teaduse ja tehnika arengut benso(a)püreeni ja muude kantserogeensete PAH-ühendite toiduainetes esinemise seisukohalt.
      
         (3)  Kakaovõi ei kuulu selle kategooria alla kuni benso(a)püreeni esinemist kakaovõis uuritakse. Käesolev erand vaadatakse uuesti läbi enne 1. aprilli 2007.
      
         (4)  Imikutoidud ning imikutele ja väikelastele mõeldud teraviljapõhised töödeldud toidud, nagu on määratletud direktiivi 96/5/EÜ artiklis 1. Piirnorm antakse müügiloleva toote kohta.
      
         (5)  Imiku piimasegud ja jätkupiimasegud, nagu on määratletud direktiivi 91/321/EMÜ artiklis 1. Piirnorm antakse müügiloleva toote kohta.
      
         (6)  Meditsiiniliseks eriotstarbeks mõeldud dieettoidud, nagu on määratletud direktiivi 1999/21/EÜ artikli 1 lõikes 2. Piirnorm antakse müügiloleva toote kohta.
      
         (7)  Kala ja kalatooted, nagu on määratletud määruse (EÜ) nr 104/2000 artiklis 1 toodud nimekirja punktides b, c ja f.
      
         (8)  Kala, nagu on määratletud määruse (EÜ) nr 104/2000 artiklis 1 toodud nimekirja punktis a.